**Ogres novada sporta centra atklātās sacensības vieglatlētikā U18 un U20 vecuma grupām**

**NOLIKUMS**

**Mērķis un uzdevumi.**

1. Veicināt sportistu rezultātu izaugsmi;
2. Veicināt sadarbību starp sporta skolām un vispārizglītojošām skolām.

**Sacensību laiks un vieta.**

**Laiks**: 2024.gada 2.jūnijs plkst. 12:00

**Vieta**: Ogres novada sporta centra stadions, Skolas ielā 21, Ogre

**Sacensību vadība.**

Sacensības organizē Ogres novada sporta centra vieglatlētikas nodaļa sadarbībā ar biedrību “SK SKRĒJIENS” Reģ. Nr.:40008251399

Sacensību galvenais tiesnesis Zigurds Kincis

tālr. 28356763, e-pasta adrese [zigurds.kincis@ogresnovads.lv](mailto:zigurds.kincis@ogresnovads.lv)

Sacensību galvenā sekretāre Anita Davouda

tālr. 29427806, e-pasta adrese [liaana\_1203@inbox.lv](mailto:liaana_1203@inbox.lv)

Nestartējošos dalībniekus atsaukt līdz 2.jūnija plkst. 10:00 sūtot SMS vai e-pastu sacensību galvenajai sekretārei

**Sacensību dalībnieki.**

Sacensības ir atklātas un tajās piedalās:

1.U18 vecuma grupā 2007.-2008. g.dz. zēni un meitenes

2.U20 vecuma grupā 2005.-2006.g.dz. zēni un meitenes

Drīkst pieteikt dalībniekus ārpus konkurences.

**Sacensību programma.**

100m (uzreiz finālskrējieni), 200m (uzreiz finālskrējieni), 400m, 800m,

2000m šķēršļi (tikai U18 grupai),

3000m (apvienotā U18/U20 grupa - abas vecuma grupas startē kopīgā konkurencē),

Tāllēkšana, augstlēkšana, lodes grūšana, diska mešana, šķēpa mešana.

Kārtslēkšana (nav iekļauta WORLD ATHLETICS kalendārā) , apbalvošana tikai ar diplomiem.

**Pieteikumi.**

Pieteikšanās sacensībām LVS mājaslapā [www.athletics.lv](http://www.athletics.lv) līdz 2024.gada 30.maijam plkst. 20:00

Tie sportisti vai organizācijas, kuriem/-ām nav piekļuves datu LVS statistikas sistēmai sūta savus pieteikumus sacensību galvenajai sekretārei uz e-pastu [liaana\_1203@inbox.lv](mailto:liaana_1203@inbox.lv) ar norādi Ogres sporta centrs U18, U20. Pieteikumā jānorāda vārds, uzvārds, dzimšanas dati, pārstāvētā organizācija, labākais rezultāts.

**Vērtēšana un apbalvošana**

Katrā disciplīnā apbalvo pirmo trīs vietu ieguvējus ar medaļām.

**Finansiālie noteikumi.**

Dalības maksa 10 EUR

No dalības maksām atbrīvoti Ogres novada sporta centra audzēkņi

Sacensību rīkotājs sedz organizēšanas izdevumus, nodrošina ar ģērbtuvēm, dušām un pirmo medicīnisko palīdzību.

Komandējošā organizācija sedz ceļa izdevumus.

**Protesti**

Jebkuri protesti tiek izskatīti saskaņā ar starptautiskajiem sacensību un tehniskajiem noteikumiem.

Protesta iesniegšanas gadījumā, komandas pārstāvim vai sportistam tas rakstiskā formā, kopā ar ķīlas naudu EUR 50,00 (piecdesmit eiro) apmērā, jāiesniedz sacensību galvenajam tiesnesim 30 minūšu laikā pēc rezultātu paziņošanas.

**Citi nosacījumi.**

* Piesakoties sacensībām, dalībnieki apliecina, ka neiebilst sacensību laikā uzņemto fotogrāfiju izmantošanai publiskajos materiālos;
* **Par nepilngadīgo personu veselības stāvokli un uzvedību atbild komandējošā organizācija;**
* Lielais autotransports (autobusi, mikroautobusi) jānovieto Jaunogres prospektā 2 (iebraukšana stadiona teritorijā no tribīņu un 100m starta puses)